
18.09.2008

Торак-коммуналь хуҗалыкка реформа ясауда ярдәм итү фонды акчаларыннан финанс ярдәме алу һәм күпфатирлы йортларга капиталь ремонт үткәрүгә Татарстан Республикасы гаризасы – Россия Федерациясе субъектлары арасында иң зурысы. Бу турыда бүген Татарстан Министрлар Кабинетындагы киңәшмәдә генераль директор – “Торак-коммуналь хуҗалыкка реформа ясауда ярдәм итү фонды” дәүләт корпорациясе идарәсе рәисе Константин Цицин хәбәр итте. Киңәшмә Татарстанның барлык муниципаль районнары белән видеоконференцэлемтә форматында узды һәм ул “Торак-коммуналь хуҗалыкка реформа ясауда ярдәм итү фонды турында” 185 нче номерлы федераль законны тормышка ашыру мәсьәләләренә багышланган иде. Чараны Татарстан Премьер-министры Рөстәм Миңнеханов үткәрде.

17.09.2008

Бүген Татарстан Республикасы Премьер-министры Рөстәм Миңнеханов “Казан” халыкара аэропортын үстерү һәм яңарту буенча “Химимпорт” холдингы (Болгария) җитәкчелеге тәкъдим иткән планны хуплады. Бу турыда ул Татарстан Республикасы Министрлар Кабинетындагы киңәшмәдә хәбәр итте. Анда “Казан” халыкара аэропортының үткәрүчәнлек мөмкинлеген арттыруны күздә тоткан эшләр графигы тәкъдим ителде.

17.09.2008

Бүген “Сочи-2008” VII Халыкара инвестицион форумында Татарстан стенды экспозициясен монтажлау эшләре тулы көчкә бара. 19 нчы сентябрьдә үк республика форумда үзенең инвестицион потенциалын тәкъдир итәчәк. Ул инвестицияләр өчен яңа офыклар ачарга тиеш.

17.09.2008

Бүген Казанда хирургик гепатологиянең актуаль мәсьәләләре буенча БДБ илләре хирург-гепатологларының XV Халыкара Конгрессы эшендә Россия Федерациясенең 80 төбәгеннән һәм дөньяның 11 иленнән килгән белгечләр катнаша. Бу турыда конгрессны ачу тантанасында Татарстан Республикасы Премьер-министры Рөстәм Миңнеханов хәбәр итте. Ул Татарстан җитәкчелеге исеменнән медикларны сәламләде һәм Татарстан җирендә уңышлы эш итүләрен теләде.

17.09.2008

Бүген Татарстан Республикасы Премьер-министрының беренче урынбасары Борис Павлов Россия Федерациясе Президентының Идел буе федераль округындагы Вәкаләтле вәкиллеге каршындагы Советның кече һәм урта эшмәкәрлекне үстерү мәсьәләсе каралган утырышында катнашты. Совет утырышын Россия Федерациясе Президентының Идел буе федераль округындагы вәкаләтле вәкиле Григорий Рапота үткәрде.

17.09.2008

Кичә, 16 нчы сентябрьдә, Татарстан Республикасының беренче вице-премьеры Борис Павлов җитәкчелегендәге ведомстводан тыш эшче төркем утырышында “Радионуклид наноструктураларны шешләргә диагноз кую һәм аларны дәвалау өчен файдалану” дигән проект буенча эшләр каралды. Проект Казанда Россия Федерациясенең финанс үсеше институтлары катнашында халыкара наномедицина үзәге төзүне күздә тота.

17.09.2008

Кичә, 16 нчы сентябрьдә, Татарстан Республикасы Хөкүмәт йортында Татарстан Республикасы Премьер-министрының беренче урынбасары Борис Павлов “Наноторбалы углерод материалларын файдалану юлы белән сәнәгый нанотехнологияләр булдыру” проектын эшләүнең барышы турында киңәшмә үткәрде.

16.09.2008

Бүген “Соджиц Корпорейшн” (Sojitz Corporation Ltd) компаниясенең Казухито Накаджима җитәкчелегендәге делегациясе белән очрашу барышында Татарстан Республикасы Премьер-министры Рөстәм Миңнеханов Япониягә килеп, илнең эшлекле даирәләре һәм сәнәгый компанияләре вәкилләренә Татарстан Республикасының икътисади потенциалын тәкъдир итәргә чакыру алды. Sojitz Corporation ның Европа, Россия һәм БДБ илләре буенча президенты һәм директор-җаваплы оештыручысы Казухито Накаджима компаниянең Россия һәм, аерым алганда, Татарстан Республикасы территориясендә бизнесны киңәйтү белән кызыксынуын әйтте.

16.09.2008

Бүген Татарстан Премьер-министры Рөстәм Миңнеханов Россиянең басма массакүләм мәгълүмат чаралары журналистларына Сочида узачак VII халыкара инвестицион форумда (2008 елның 18-21 нче сентябре) Татарстан Республикасы тәкъдим итәчәк проектлар турында сөйләп бирде. Татарстан Республикасы Хөкүмәте башлыгы шулай ук Татарстанның эре сәнәгый предприятиеләре өчен стратегик партнерлар эзләү белән бәйле ситуациягә аңлатма биреп китте.

16.09.2008

Россия Хөкүмәте рәисе Владимир Путин җитәкчелегендәге Тышкы икътисади банкның Күзәтчелек советы кичә, 15 нче сентябрь көнне, Менделеевскида (Татарстан Республикасы) аммиак, метанол һәм гранулалы карбамид җитештерү буенча комплекс төзелеше проектына 350 млн. долларга кадәр акча бирүне хуплады. Бу турыда бүген журналистларга Татарстан Республикасы Министрлар Кабинетында Татарстан Республикасы Премьер-министры Рөстәм Миңнеханов хәбәр итте.
Рәсми Татарстан